มีอาการเครียด ไม่มีความสุขกับอะไรเลย ความรู้สึกดาวน์ดิ่งหน่วงไปหมด ร้องไห้มาเอง หงุดหงิดง่าย นอนไม่หลับ กระวนกระวาย ไม่อยากกินอะไรทั้งที่เป็นคนกินเยอะ เคยคิดหยิบมีดมาจะกรีดข้อมือตัวเอง พอมีสติก็รีบโยนมีดทิ้งแล้วตบหน้าตัวเองให้มีสติ เหนื่อยท้อกับอะไรง่ายๆ อยากอยู่คนเดียวไม่ต้องการพบใคร ใครพูดไรกระทบใจนิดหน่อยก็มีอาการดาวน์ดิ่งไม่มีความสุขเลยครับ
สวัสดีค่ะ จากอาการดังกล่าวมา ทั้งเรื่องการทำอะไรที่เคยทำแล้วสนุกตอนนี้ก็ไม่มีความสุข มีความคิดอยากทำร้ายตัวเอง อาจเข้าได้กับภาวะซึมเศร้า โรคซึมเศร้า หรือความผิดปกติทางอารมณ์การวินิจฉัยว่าเป็นโรคซึมเศร้านั้น ก็คือมีภาวะซึมเศร้าดังที่กล่าวมา ติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จะจัดว่าเป็นโรค ควรไปพบจิตแพทย์เพื่อรับการประเมินภาวะทางจิต หากแพทย์พบว่ามีโรคซึมเศร้าจริงอาจจ่ายยาต้านเศร้าร่วมกับทำจิตบำบัดแนะนำว่าสังเกตอาการตัวเองอย่างใกล้ชิดค่ะ ถ้าเป็นตลอดเวลา ไม่มีช่วงที่ดีขึ้นเลย ควรไปพบแพทย์เพื่อเข้ารับการรักษาเบื้องต้นพยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ การที่เราได้มีอะไรทำตลอดทั้งวันอาจช่วยลดการคิดมาก กระวนกระวายลงไปได้บ้าง และตั้งสติ รักตัวเองให้มากๆ ไม่ทำร้ายตัวเองค่ะ